
Бүген Татарстан Республикасы Президенты Рөстәм Миңнеханов Мозамбик Республикасының Россиядәге Гадәттән тыш һәм Тулы вәкаләтле Илчесе Марио Сарайва Нгуэнья белән очрашты.

Очрашу Татарстан Республикасы Хөкүмәте йортында узды.

Искәртәбез, Илче әфәнде Татарстанда эш сәфәрендә (2020 елның 10–12 феврале).

Бүген Татарстан Республикасы Президенты Рөстәм Миңнеханов Росприроднадзорның Идел-Нократ төбәкара идарәсенең киңәйтелгән киңәшмәсендә катнашты. Киңәшмәдә шулай ук Федераль табигатьтән файдалану өлкәсендә күзәтчелек хезмәте җитәкчесе Светлана Радионова катнашты.

Бүген Татарстан Республикасы Президенты Рөстәм Миңнеханов «Ромекс-Кубань» ҖЧҖ генераль директоры Алексей Прокопенко белән очрашты.

Очрашу КФУ Идарә, икътисад һәм финанслар институты бинасында, ТР Икътисад министрлыгы коллегиясе тәмамлангач, узды

Яклар алга таба хезмәттәшлек, шул исәптән индустриаль мәйданчыкларны булдыру, инженер һәм юл инфраструктурасын төзү буенча уртак проектлар турында сөйләштеләр.

Бүген Татарстан Республикасы Президенты Рөстәм Миңнеханов Татарстан Республикасы Икътисад министрлыгы коллегиясенең киңәйтелгән утырышында катнашты.

Утырыш КФУның Идарә, икътисад һәм финанслар институтында узды. Чара башланганчы Рөстәм Миңнеханов, Татарстан Республикасы икътисад министры Фәрит Габделганиев, КФУ ректоры Илшат Гафуров һәм башка рәсми затлар "Эшкуарлык фабрикасы" проектын тәмамлаучылар катнашында оештырылган күргәзмәне карадылар.

Төп нотык белән Татарстан Республикасы икътисад министры Фәрит Габделганиев чыгыш ясады.

Бүген Татарстан Республикасы Президенты Рөстәм Миңнеханов Федераль табигатьтән файдалану өлкәсендә күзәтчелек хезмәте җитәкчесе Светлана Радионова белән очрашты.

Татарстан Республикасы Президенты Рөстәм Миңнеханов Төркия Республиканың Казандагы Генераль консулы Исмәт Эрикан белән очрашты. Очрашу Татарстан Республикасы Хөкүмәте йортында узды.

Бүген Татарстан Республикасы Президенты Рөстәм Миңнеханов республиканың эре төзелеш алып баручылары вәкилләре белән берничә очрашу уздырды. Очрашуларда Татарстан Республикасы РФ Төзелеш һәм ТКХ министры урынбасары Ирек Фәйзуллин, Татарстан Республикасы Премьер-министры вазыйфаларын башкаручы Рөстәм Нигъмәтуллин, Татарстан Республикасы төзелеш, архитектура һәм ТКХ министры Фәрит Хәнифов, республика муниципаль берәмлекләре җитәкчеләре катнашты.

Болгар ислам академиясен ачу хәзерге заманда Россиядә исламны белемен үстерүдә беренче зур күләмле проект булды. Бу хакта бүген Татарстан Республикасы Президенты Рөстәм Миңнеханов Болгар ислам академиясенең Попечительләр советы утырышында белдерде. Утырыш Россия Федерациясе Президенты Администрациясе Җитәкчесенең беренче урынбасары рәислегендә Болгарда узды.

РФ Дәүләт Думасы депутаты Айрат Хәйруллин белән хушлашу мәрасимендә Татарстан Республикасы Президенты Рөстәм Миңнеханов катнашты. Г. Тукай исемендәге дәүләт филармониясендә шулай ук ТР Дәүләт Советы Рәисе Фәрит Мөхәммәтшин, РФ Дәүләт думасы депутаты Марат Бариев, ТР Президенты аппатраты җитәкчесе Марат Муратов, "Юл хәрәкәте иминлеге" ДБУ директоры Рифкать Миңнеханов та бар иде.

Искәртик, 2020 елның 7 гыйнварында Казан артында Bell 407 авариясе нәтиҗәсендә Айрат Хәйруллин һәлак булды.

Татарстан Республикасы Президенты Рөстәм Миңнеханов Россия Федерациясе Федераль Собраниесе Дәүләт Думасы депутаты Айрат Хәйруллинның вафатына бәйле рәвештә кайгы уртаклашты. Аның хатыны Гүзәл Хәйруллинага телеграмма юллады.
Рәсми Татарстан